CELEX: 32013R1174
Language: sl
Date: 2013-11-20 00:00:00
Title: Uredba Komisije (EU) št. 1174/2013 z dne 20. novembra 2013 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 10 in 12 ter mednarodnega računovodskega standarda 27  Besedilo velja za EGP

21.11.2013   
            
            
               SL
            
            
               Uradni list Evropske unije
            
            
               L 312/1
            
         
      UREDBA KOMISIJE (EU) št. 1174/2013
   z dne 20. novembra 2013
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih standardov računovodskega poročanja 10 in 12 ter mednarodnega računovodskega standarda 27
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1), zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je oktobra 2012 objavil spremembe Mednarodnega standarda računovodskega poročanja (MSRP) 10 Konsolidirani računovodski izkazi, MSRP 12 Razkritje deležev v drugih podjetjih in Mednarodnega računovodskega standarda (MRS) 27 Ločeni računovodski izkazi. MSRP 10 je bil spremenjen, da bi bolje odražal poslovni model naložbenih podjetij. V skladu z njim morajo naložbena podjetja meriti svoja odvisna podjetja po pošteni vrednosti prek poslovnega izida namesto, da jih konsolidirajo. MSRP 12 je bil spremenjen, da bi zahteval posebno razkritje o takšnih odvisnih podjetjih naložbenih podjetij. Spremembe MRS 27 so poleg tega odstranile možnost naložbenih podjetij, da merijo naložbe v določena odvisna podjetja po nabavni ali pošteni vrednosti v ločenih računovodskih izkazih. Spremembe MSRP 10, MSRP 12 in MRS 27 posledično pomenijo spremembe MSRP 1, MSRP 3, MSRP 7, MRS 7, MRS 12, MRS 24, MRS 32, MRS 34 in MRS 39, da bi se zagotovila skladnost mednarodnih računovodskih standardov.
            
         
               (3)
            
            
               Spremembe MSRP 10, MRS 27 in nekatere posledične spremembe drugih standardov vsebujejo sklicevanja na MSRP 9 Finančni instrumenti, ki se trenutno ne morejo uporabljati, ker Unija MSRP 9 še ni sprejela. Zato bi vsako sklicevanje na MSRP 9 v Prilogi k tej uredbi moralo pomeniti sklicevanje na MRS 39.
            
         
               (4)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje potrjuje, da spremembe MSRP 10, MSRP 12 in MRS 27 izpolnjujejo tehnična merila za sprejetje, določena v členu 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi, predvideni s to uredbo, so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   1.   Priloga k Uredbi (ES) št. 1126/2008 se spremeni:
   
               (a)
            
            
               Mednarodni standard računovodskega poročanja (MSRP) 10 Konsolidirani računovodski izkazi se spremeni, kakor je navedeno v Prilogi k tej uredbi;
            
         
               (b)
            
            
               MSRP 12 Razkritje deležev v drugih podjetjih se spremeni, kakor je navedeno v Prilogi k tej uredbi;
            
         
               (c)
            
            
               Mednarodni računovodski standard (MRS) 27 Ločeni računovodski izkazi se spremeni, kakor je navedeno v Prilogi k tej uredbi;
            
         
               (d)
            
            
               MSRP 1 Prva uporaba Mednarodnih standardov računovodskega poročanja, MSRP 3 Poslovne združitve, MSRP 7 Finančni instrumenti: razkritja, MRS 7 Izkaz denarnih tokov, MRS 12 Davek iz dobička, MRS 24 Razkrivanje povezanih strank, MRS 32 Finančni instrumenti: predstavljanje, MRS 34 Medletno računovodsko poročanje in MRS 39 Finančni instrumenti: pripoznavanje in merjenje se spremenijo v skladu s spremembami MSRP 10, kakor je navedeno v Prilogi k tej uredbi.
            
         2.   Vsako sklicevanje na MSRP 9 Finančni instrumenti v spremembah iz odstavka 1 pomeni sklicevanje na MRS 39.
   Člen 2
   Posamezno podjetje začne uporabljati spremembe iz člena 1(1) najpozneje z začetkom prvega poslovnega leta, ki se prične 1. januarja 2014 ali pozneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 20. novembra 2013
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      PRILOGA
      
         MEDNARODNI RAČUNOVODSKI STANDARDI
      
      
                  
                     MSRP 10
                  
               
               
                  
                              
                                 MSRP 10
                              
                           
                           
                              
                                 Konsolidirani računovodski izkazi
                              
                           
                        
            
                  
                     MSRP 12
                  
               
               
                  
                              
                                 MSRP 12
                              
                           
                           
                              
                                 Razkritje deležev v drugih podjetjih
                              
                           
                        
            
                  
                     MRS 27
                  
               
               
                  
                              
                                 MRS 27
                              
                           
                           
                              
                                 Ločeni računovodski izkazi
                              
                           
                        
            
         „Razmnoževanje je dovoljeno znotraj Evropskega gospodarskega prostora. Vse obstoječe pravice zunaj EGP, z izjemo pravice do razmnoževanja za osebno ali drugo pošteno uporabo, so pridržane. Dodatne informacije so na voljo na spletni strani UOMRS www.iasb.org.“
      
      
         Naložbena podjetja
      
      (spremembe MSRP 10, MSRP 12 in MRS 27)
      
         Spremembe MSRP 10 Konsolidirani računovodski izkazi
         
      
      Spremenita se 2. in 4. člen.
      
                  2
               
               
                  Za uresničitev cilja iz 1. člena ta MSRP:
                  
                              (a)
                           
                           
                              …
                           
                        
                              (c)
                           
                           
                              določa, kako se uporablja načelo obvladovanja, da se ugotovi, ali naložbenik obvladuje podjetje, v katero naloži, in ga mora zato konsolidirati;
                           
                        
                              (d)
                           
                           
                              določa računovodske zahteve za pripravo konsolidiranih računovodskih izkazov; in
                           
                        
                              (e)
                           
                           
                              opredeljuje naložbeno podjetje ter določa izjemo pri konsolidaciji določenih odvisnih podjetij naložbenega podjetja.
                           
                        
            
                  3
               
               
                  …
               
            
                  4
               
               
                  Obvladujoče podjetje mora predstaviti konsolidirane računovodske izkaze. Ta MSRP se uporablja za vsa podjetja, razen v naslednjih primerih:
                  
                              (a)
                           
                           
                              …
                           
                        
                              (c)
                           
                           
                              naložbenemu podjetju ni treba predstaviti konsolidiranih računovodskih izkazov, če je v skladu z 31. členom tega MSRP vsa odvisna podjetja zavezano meriti po pošteni vrednosti prek poslovnega izida.
                           
                        
            Za 26. členom se dodajo naslovi in 27.–33. člen.
      DOLOČANJE, ALI JE PODJETJE NALOŽBENO PODJETJE
      
                  
                     27
                  
               
               
                  Obvladujoče podjetje določi, ali je naložbeno podjetje. Naložbeno podjetje je podjetje, ki:
                  
                              
                                 (a)
                              
                           
                           
                              
                                 prejme finančna sredstva od enega ali več naložbenikov z namenom zagotavljanja storitev upravljanja finančnih naložb temu naložbeniku oziroma naložbenikom;
                              
                           
                        
                              
                                 (b)
                              
                           
                           
                              
                                 se svojemu naložbeniku oziroma naložbenikom zaveže, da je njegov poslovni cilj nalaganje finančnih sredstev izključno z namenom doseganja donosov iz povečevanja vrednosti dolgoročnih naložb, prihodkov od naložb ali obojega; in
                              
                           
                        
                              
                                 (c)
                              
                           
                           
                              
                                 uspešnost bolj ali manj vseh svojih finančnih naložb meri in ocenjuje na osnovi poštene vrednosti.
                              
                           
                        
                     Napotki za uporabo so v B85.A–B85.M členu.
                  
               
            
                  28
               
               
                  Pri presoji, ali ustreza opredelitvi iz 27. člena, podjetje upošteva, ali ima naslednje tipične lastnosti naložbenega podjetja:
                  
                              (a)
                           
                           
                              ima več kot eno finančno naložbo (glej B85.O–B85.P člen);
                           
                        
                              (b)
                           
                           
                              ima več kot enega naložbenika (glej B85.Q–B85.S člen);
                           
                        
                              (c)
                           
                           
                              ima naložbenike, ki niso povezane osebe podjetja (glej B85.T–B85.U člen); in
                           
                        
                              (d)
                           
                           
                              ima lastniške deleže v obliki lastniškega kapitala ali podobnih deležev (glej B85.V–B85.W člen).
                           
                        Odsotnost katere koli od teh tipičnih lastnosti ne pomeni nujno, da se podjetje ne more razvrstiti kot naložbeno podjetje. Naložbeno podjetje, ki nima vseh od teh tipičnih lastnosti, zagotovi dodatno razkritje, ki ga zahteva 9.A člen MRSP 12 Razkritje deležev v drugih podjetjih.
               
            
                  29
               
               
                  Če dejstva in okoliščine kažejo na to, da je prišlo do sprememb enega ali več od treh elementov, ki sestavljajo opredelitev naložbenega podjetja iz 27. člena, ali tipičnih lastnosti naložbenega podjetja iz 28. člena, obvladujoče podjetje ponovno presodi, ali je naložbeno podjetje.
               
            
                  30
               
               
                  Obvladujoče podjetje, ki preneha biti naložbeno podjetje ali pa to postane, spremembo statusa obračunava za naprej od datuma, ko je prišlo do spremembe statusa (glej B100.–B101. člen).
               
            NALOŽBENA PODJETJA: IZJEME PRI KONSOLIDACIJI
      
                  
                     31
                  
               
               
                  Razen kot je opisano v 32. členu, naložbeno podjetje ne konsolidira odvisnih podjetij in ne uporablja MSRP 3, ko pridobi obvladovanje drugega podjetja. Namesto tega naložbeno podjetje meri finančno naložbo v odvisno podjetje po pošteni vrednosti prek poslovnega izida v skladu z MSRP 9 (1).
               
            
                  32
               
               
                  Ne glede na zahtevo iz 31. člena naložbeno podjetje, če ima odvisno podjetje, ki opravlja storitve, povezane z naložbenimi dejavnostmi naložbenega podjetja (glej B85.C–B85.E člen), tako odvisno podjetje konsolidira v skladu z 19.–26. členom tega MSRP in za prevzem vsakega takega odvisnega podjetja uporabi zahteve MSRP 3.
               
            
                  33
               
               
                  Obvladujoče podjetje naložbenega podjetja konsolidira vsa podjetja, ki jih obvladuje, vključno s tistimi, ki jih obvladuje prek odvisnega naložbenega podjetja, razen če je obvladujoče podjetje naložbeno podjetje.
               
            V Prilogi A se doda nova opredelitev.
      
                  Skupina
               
               
                  …
               
            
                  Naložbeno podjetje
               
               
                  Podjetje, ki:
                  
                              (a)
                           
                           
                              prejme finančna sredstva od enega ali več naložbenikov z namenom zagotavljanja storitev upravljanja finančnih naložb temu naložbeniku oziroma naložbenikom;
                           
                        
                              (b)
                           
                           
                              se svojemu naložbeniku oziroma naložbenikom zaveže, da je njegov poslovni cilj nalaganje finančnih sredstev izključno z namenom doseganja donosov iz povečevanja vrednosti dolgoročnih naložb, prihodkov od naložb ali obojega; in
                           
                        
                              (c)
                           
                           
                              uspešnost bolj ali manj vseh svojih finančnih naložb meri in ocenjuje na osnovi poštene vrednosti.
                           
                        
            V Prilogi B se dodajo naslov in B85.A–B85.W člen.
      DOLOČANJE, ALI JE PODJETJE NALOŽBENO PODJETJE
      
                  B85A
               
               
                  Podjetje pri presoji, ali je naložbeno podjetje, upošteva vsa dejstva in okoliščine, vključno z namenom in obliko podjetja. Naložbeno podjetje je podjetje, za katero veljajo vsi trije elementi opredelitve naložbenega podjetja iz 27. člena. B85.B–B85.M člen opisujejo elemente opredelitve bolj podrobno.
               
            
         Poslovni cilj
      
      
                  B85B
               
               
                  Opredelitev naložbenega podjetja zahteva, da je cilj podjetja nalaganje izključno za namene povečevanja vrednosti dolgoročnih naložb, prihodkov od naložb (kot so dividende, obresti ali prihodki od najemnin) ali obojega. Dokumenti, ki navajajo, kaj so naložbeni cilji podjetja, kot so njegov ponudbeni memorandum, publikacije, ki jih izda, in drugi korporativni ali partnerski dokumenti, običajno zagotavljajo dokaze o poslovnem cilju naložbenega podjetja. Drugi dokazi lahko vključujejo način, kako se podjetje predstavlja drugim osebam (kot so potencialni naložbeniki ali podjetja, v katera bi se lahko vlagalo); podjetje lahko na primer predstavi svoje poslovanje kot zagotavljanje srednjeročnih finančnih naložb za namene povečevanja vrednosti dolgoročnih naložb. Nasprotno ima podjetje, ki se predstavlja kot naložbenik, katerega cilj je razvijati, proizvajati ali tržiti proizvode skupaj s podjetji, v katera naloži, poslovni cilj, ki ni skladen s poslovnim ciljem naložbenega podjetja, saj bo podjetje ustvarjalo donose z razvojnimi, proizvodnimi ali trženjskimi dejavnostmi kot tudi s svojimi finančnimi naložbami (glej B85.I člen).
               
            
                  B85C
               
               
                  Naložbeno podjetje lahko neposredno ali prek odvisnega podjetja storitve, povezane s finančnimi naložbami (na primer storitve naložbenega svetovanja, upravljanje naložb, podpora pri naložbah, administrativne storitve), zagotavlja tretjim osebam ter svojim naložbenikom, tudi če so te dejavnosti pomembne za podjetje.
               
            
                  B85D
               
               
                  Naložbeno podjetje lahko neposredno ali prek odvisnega podjetja sodeluje tudi v naslednjih dejavnostih, povezanih s finančnimi naložbami, če se te dejavnosti izvajajo za povečevanje donosa od finančnih naložb (povečevanje vrednosti dolgoročnih naložb ali prihodki od naložb) v podjetja, v katera naloži, in ne predstavljajo ločene poslovne dejavnosti ali ločenega vira prihodkov za naložbeno podjetje, ki sta pomembna:
                  
                              (a)
                           
                           
                              zagotavljanje storitev upravljanja in strateškega svetovanja podjetju, v katero naloži, in
                           
                        
                              (b)
                           
                           
                              zagotavljanje finančne podpore podjetju, v katero naloži, kot je posojilo, kapitalska obveznost ali garancija.
                           
                        
            
                  B85E
               
               
                  Če ima naložbeno podjetje odvisno podjetje, ki zagotavlja storitve ali dejavnosti, povezane s finančnimi naložbami, kot so tiste, opisane v B85.C–B85.D členu, podjetju ali drugim osebam, to odvisno podjetje konsolidira v skladu z 32. členom.
               
            
         Izstopne strategije
      
      
                  B85F
               
               
                  Naložbeni načrti podjetja prav tako vsebujejo dokaze o njegovem poslovnem cilju. Ena od lastnosti, zaradi katerih se naložbeno podjetje razlikuje od drugih podjetij, je, da naložbeno podjetje svojih finančnih naložb ne namerava držati neomejeno, ampak jih drži samo določen čas. Ker se naložbe v lastniški kapital in naložbe v nefinančna sredstva lahko potencialno držijo neomejeno, mora imeti naložbeno podjetje izstopno strategijo, ki opisuje, kako namerava zagotoviti povečanje vrednosti bolj ali manj vseh naložb v lastniški kapital in naložb v nefinančna sredstva. Naložbeno podjetje ima izstopno strategijo tudi za vse dolžniške instrumente, ki se lahko potencialno držijo neomejeno, na primer za naložbe v dolžniške instrumente brez dospetja. Podjetju ni treba dokumentirati konkretnih izstopnih strategij za vsako posamezno naložbo, vendar mora določiti različne potencialne strategije za različne vrste portfeljev finančnih naložb, vključno z znatnim časovnim okvirom za izstop iz naložb. Izstopni mehanizmi, ki so vzpostavljeni samo za primere neizpolnjevanja obveznosti, kot sta kršitev ali neizvajanje pogodbe, za namene te presoje ne štejejo za izstopne strategije.
               
            
                  B85G
               
               
                  Izstopne strategije se lahko razlikujejo glede na vrsto finančne naložbe. Za naložbe v lastniške vrednostne papirje podjetij, ki ne kotirajo na borzi, primeri izstopnih strategij vključujejo prvo javno ponudbo, zasebno plasiranje, prodajo deleža podjetja, izplačila (naložbenikom) lastniških deležev v podjetjih, v katera se naloži, in prodajo sredstev (vključno s prodajo sredstev podjetja, v katero se naloži, po njegovi likvidaciji). Za naložbe v lastniški kapital, s katerimi se trguje na javnem trgu, primeri izstopnih strategij vključujejo prodajo naložbe z zasebnim plasiranjem ali na javnem trgu. Za finančne naložbe v nepremičnine primeri izstopne strategije vključujejo prodajo nepremičnine prek specializiranih trgovcev z nepremičninami ali na odprtem trgu.
               
            
                  B85H
               
               
                  Naložbeno podjetje lahko ima finančno naložbo v drugem naložbenem podjetju, ki se izvede v povezavi s podjetjem zaradi pravnih, regulativnih, davčnih ali podobnih poslovnih razlogov. V tem primeru mora imeti naložbenik v naložbeno podjetje izstopno strategijo za tako finančno naložbo pod pogojem, da ima podjetje, v katerega naložbeno podjetje naloži, ustrezne izstopne strategije za svoje finančne naložbe.
               
            
         Donosi od finančnih naložb
      
      
                  B85I
               
               
                  Podjetje ne nalaga izključno z namenom povečevanja vrednosti dolgoročnih naložb, prihodkov od naložb ali obojega, če podjetje ali drug član skupine, katere del je podjetje (tj. skupina, ki jo obvladuje končno obvladujoče podjetje naložbenega podjetja), pridobi ali ima namen pridobiti druge koristi iz finančnih naložb podjetja, ki niso na voljo drugim strankam, nepovezanim s podjetjem, v katero se naloži. Takšne koristi vključujejo:
                  
                              (a)
                           
                           
                              pridobitev, uporabo, izmenjavo ali izkoriščanje procesov, sredstev ali tehnologije podjetja, v katero se naloži. To bi vključevalo podjetje ali drugega člana skupine, ki ima nesorazmerne ali izključne pravice do pridobitve sredstev, tehnologije, proizvodov ali storitev katerega koli podjetja, v katero se naloži, na primer z opcijo za nakup sredstva od podjetja, v katero se naloži, če se razvoj sredstva šteje za uspešnega;
                           
                        
                              (b)
                           
                           
                              skupne aranžmaje (kot so opredeljeni v MSRP 11) ali druge sporazume med podjetjem ali drugim članom skupine in podjetjem, v katero se naloži, o razvoju, proizvodnji, trženju ali zagotavljanju proizvodov ali storitev;
                           
                        
                              (c)
                           
                           
                              finančna jamstva ali sredstva, ki jih zagotovi podjetje, v katero se naloži, in ki služijo kot zavarovanje s premoženjem za sporazume o najemu posojil, ki jih sklene podjetje ali drug član skupine (vendar bi naložbeno podjetje še vedno bilo sposobno uporabiti finančno naložbo v podjetje, v katero naloži, kot zavarovanje s premoženjem za katera koli posojila, ki jih najame);
                           
                        
                              (d)
                           
                           
                              opcijo, ki jo ima povezana stranka podjetja, za odkup lastniškega deleža v podjetju, v katero naloži podjetje, od slednjega ali od drugega člana skupine;
                           
                        
                              (e)
                           
                           
                              razen kot je opisano v B85.J členu, transakcije med podjetjem ali drugim članom skupine in podjetjem, v katero se naloži, ki:
                              
                                          (i)
                                       
                                       
                                          se sklenejo pod pogoji, ki niso na voljo podjetjem, ki niso povezane stranke podjetja, drugega člana skupine ali podjetja, v katero se naloži;
                                       
                                    
                                          (ii)
                                       
                                       
                                          se ne sklenejo po pošteni vrednosti; ali
                                       
                                    
                                          (iii)
                                       
                                       
                                          predstavljajo pomemben delež poslovne dejavnosti podjetja, v katero se naloži, ali podjetja, vključno s poslovnimi dejavnostmi drugih podjetij v skupini.
                                       
                                    
                        
            
                  B85J
               
               
                  Naložbeno podjetje lahko ima strategijo, v skladu s katero naloži v več podjetij v istem sektorju, na istem trgu ali na istem geografskem območju, da bi izkoristilo sinergije, ki prispevajo k povečevanju vrednosti dolgoročnih naložb in povečujejo prihodke od naložb v podjetja, v katera naloži. Ne glede na B85.I(e) člen zgolj dejstvo, da takšna podjetja, v katera naloži, trgujejo drugo z drugim, ne pomeni, da se podjetje ne more razvrstiti kot naložbeno podjetje.
               
            
         Merjenje poštene vrednosti
      
      
                  B85K
               
               
                  Bistven element opredelitve naložbenega podjetja je, da to meri in ocenjuje uspešnost bolj ali manj vseh svojih finančnih naložb na osnovi poštene vrednosti, ker je uporaba rezultatov po pošteni vrednosti ustreznejši podatek kot na primer konsolidacija njegovih odvisnih podjetij ali uporaba kapitalske metode za njegove deleže v pridruženih podjetjih ali skupnih podvigih. Kot dokazilo, da ustreza temu elementu opredelitve, naložbeno podjetje:
                  
                              (a)
                           
                           
                              naložbenikom zagotovi informacije o pošteni vrednosti in bolj ali manj vse svoje finančne naložbe v računovodskih izkazih meri po pošteni vrednosti, kadar koli se poštena vrednost zahteva ali je dovoljena v skladu z MSRP, in
                           
                        
                              (b)
                           
                           
                              informacije o pošteni vrednosti sporoča interno ključnemu poslovodnemu osebju (kot je opredeljeno v MRS 24), ki pošteno vrednost uporablja kot glavni atribut za merjenje pri oceni uspešnosti bolj ali manj vseh svojih finančnih naložb in pri sprejemanju naložbenih odločitev.
                           
                        
            
                  B85L
               
               
                  Da izpolni zahtevo iz B85.K(a) člena, naložbeno podjetje:
                  
                              (a)
                           
                           
                              vse naložbene nepremičnine obračunava po modelu poštene vrednosti iz MRS 40 Naložbene nepremičnine;
                           
                        
                              (b)
                           
                           
                              uporabi izjemo pri uporabi kapitalske metode v MRS 28 za svoje finančne naložbe v pridružena podjetja in skupne podvige; in
                           
                        
                              (c)
                           
                           
                              finančna sredstva meri po pošteni vrednosti, pri čemer uporablja zahteve iz MSRP 9.
                           
                        
            
                  B85M
               
               
                  Naložbeno podjetje lahko ima sredstva, ki niso naložbe, kot so nepremičnina, kjer se nahaja njegov sedež, in povezana oprema. Ima lahko tudi finančne obveznosti. Merjenje po pošteni vrednosti, ki je element opredelitve naložbenega podjetja iz 27.(c) člena, se uporablja za finančne naložbe naložbenega podjetja. Naložbenemu podjetju sredstev, ki niso naložbe, ali obveznosti tako ni treba meriti po pošteni vrednosti.
               
            
         Tipične lastnosti naložbenega podjetja
      
      
                  B85N
               
               
                  Pri določanju, ali ustreza opredelitvi naložbenega podjetja, podjetje upošteva, ali izkazuje njegove tipične lastnosti (glej 28. člen). Odsotnost ene ali več od teh tipičnih lastnosti ne pomeni nujno, da se podjetje ne more razvrstiti kot naložbeno podjetje, vendar kaže na to, da je pri določanju, ali je podjetje naložbeno podjetje, potrebna dodatna presoja.
               
            
         Več kot ena naložba
      
      
                  B85O
               
               
                  Naložbeno podjetje običajno drži več naložb, da razprši tveganje in zagotovi čim večje donose. Podjetje lahko portfelj finančnih naložb drži neposredno ali posredno, na primer z eno samo finančno naložbo v drugo naložbeno podjetje, ki drži več finančnih naložb.
               
            
                  B85P
               
               
                  Včasih lahko podjetje drži eno samo finančno naložbo. Vendar držanje ene same finančne naložbe ne pomeni nujno, da podjetje ne ustreza opredelitvi naložbenega podjetja. Na primer, naložbeno podjetje lahko drži eno samo naložbo, kadar:
                  
                              (a)
                           
                           
                              je v obdobju, ko šele začenja s poslovanjem, in še ni opredelilo primernih finančnih naložb ter tako še ni izvršilo svojega naložbenega načrta za pridobitev več naložb;
                           
                        
                              (b)
                           
                           
                              še ni pridobilo drugih naložb, da bi nadomestilo tiste, ki jih je odtujilo;
                           
                        
                              (c)
                           
                           
                              je ustanovljeno z namenom združevanja sredstev naložbenikov za namene ene same naložbe, če je slednja nedosegljiva za posamezne naložbenike (na primer, ker je zahtevana minimalna finančna naložba previsoka za posameznega naložbenika); ali
                           
                        
                              (d)
                           
                           
                              je v postopku likvidacije.
                           
                        
            
         Več kot en naložbenik
      
      
                  B85Q
               
               
                  Naložbeno podjetje ima običajno več naložbenikov, ki združujejo svoja sredstva, da lahko dostopajo do storitev upravljanja finančnih naložb in naložbenih priložnosti, do katerih morda ne bi imeli dostopa posamično. Dejstvo, da ima več naložbenikov, bi zmanjšalo verjetnost, da bi podjetje ali drugi člani skupine, katere del je podjetje, prejemali druge koristi, kot so povečevanje vrednosti dolgoročnih naložb in prihodki od naložb (glej B85.I člen).
               
            
                  B85R
               
               
                  Alternativno lahko naložbeno podjetje ustanovi, ali pa se ustanovi za njega, en sam naložbenik, ki zastopa ali podpira interese širše skupine naložbenikov (na primer pokojninski sklad, državni naložbeni sklad ali skrbniški sklad družinskega premoženja).
               
            
                  B85S
               
               
                  Včasih lahko ima podjetje začasno enega samega naložbenika. Na primer, naložbeno podjetje lahko ima enega samega naložbenika, kadar:
                  
                              (a)
                           
                           
                              je v obdobju prve javne ponudbe, ki še ni poteklo, in aktivno išče primerne naložbenike;
                           
                        
                              (b)
                           
                           
                              še ni določilo primernih naložbenikov, ki bi nadomestili lastniške deleže, ki so bili odkupljeni; ali
                           
                        
                              (c)
                           
                           
                              je v postopku likvidacije.
                           
                        
            
         Nepovezani naložbeniki
      
      
                  B85T
               
               
                  Naložbeno podjetje ima običajno več naložbenikov, ki niso povezane stranke (kot so opredeljene v MRS 24) podjetja ali drugih članov skupine, katere del je podjetje. Dejstvo, da njegovi naložbeniki niso povezane stranke, bi zmanjšalo verjetnost, da bi podjetje ali drugi člani skupine, katere del je podjetje, prejemali druge koristi, kot so povečevanje vrednosti dolgoročnih naložb in prihodki od naložb (glej B85.I člen).
               
            
                  B85U
               
               
                  Vendar podjetje še vedno lahko izpolnjuje pogoje za razvrstitev kot naložbeno podjetje, tudi če so njegovi naložbeniki povezani z njim. Na primer, naložbeno podjetje lahko ustanovi ločen „vzporedni“ sklad za skupino zaposlenih (kot je ključno vodstveno osebje) ali druge naložbenike, ki so povezane stranke, ki drži iste naložbe, kot osrednji naložbeni sklad podjetja. Tak „vzporedni“ sklad lahko izpolnjuje pogoje za razvrstitev kot naložbeno podjetje, tudi če so vsi njegovi naložbeniki povezane stranke.
               
            
         Lastniški deleži
      
      
                  B85V
               
               
                  Naložbeno podjetje je običajno ločena pravna oseba, vendar to ni obvezno. Lastniški deleži v naložbenem podjetju so običajno v obliki lastniškega kapitala ali podobnih deležev (na primer deležev partnerjev), ki se jim pripišejo sorazmerni deleži čistih sredstev naložbenega podjetja. Vendar, če ima podjetje različne razrede naložbenikov, pri čemer imajo nekateri pravice samo do določene finančne naložbe ali skupin finančnih naložb oziroma imajo različne sorazmerne deleže čistih sredstev, to ne pomeni, da podjetje ne more biti naložbeno podjetje.
               
            
                  B85W
               
               
                  Poleg tega lahko podjetje, ki ima pomembne lastniške deleže v obliki dolga, ki v skladu z drugimi zadevnimi MSRP ne ustreza opredelitvi lastniškega kapitala, še vedno izpolnjuje pogoje za razvrstitev kot naložbeno podjetje, če so imetniki dolga izpostavljeni spremenljivim donosom zaradi sprememb v pošteni vrednosti čistih sredstev podjetja.
               
            V Prilogi B se dodajo naslov in B100.–B101. člen.
      OBRAČUNAVANJE SPREMEMBE STATUSA NALOŽBENEGA PODJETJA
      
                  B100
               
               
                  Ko podjetje preneha biti naložbeno podjetje, za vsa odvisna podjetja, ki jih je prej merilo po pošteni vrednosti prek poslovnega izida v skladu z 31. členom, uporabi MSRP 3. Datum spremembe statusa je predpostavljen datum prevzema. Poštena vrednost odvisnega podjetja na predpostavljen datum prevzema predstavlja preneseno predpostavljeno nadomestilo pri merjenju morebitnega dobrega imena ali dobička iz ugodnega nakupa, ki izhaja iz predpostavljenega prevzema. Vsa odvisna podjetja se konsolidirajo v skladu z 19.–24. členom tega MSRP od datuma spremembe statusa.
               
            
                  B101
               
               
                  Ko podjetje postane naložbeno podjetje, na datum spremembe statusa neha konsolidirati svoja odvisna podjetja, razen tistih, ki se še naprej konsolidirajo v skladu z 32. členom. Naložbeno podjetje za tista odvisna podjetja, ki jih ne konsolidira več, uporablja zahteve 25. in 26. člena, kot da bi na navedeni datum izgubilo obvladovanje takih odvisnih podjetij.
               
            V Prilogi C se doda novi C1.B člen.
      
                  C1B
               
               
                  
                     Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjeni 2., 4., C2.A, C6.A člen in Priloga A ter dodani 27.–33., B85.A–B85.W, B100.–B101. in C3.A–C3.F člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba pred tem datumom je dovoljena. Če podjetje navedene spremembe uporabi pred tem datumom, to razkrije in vse spremembe, vključene v Naložbena podjetja, uporablja hkrati.
               
            V Prilogi C se spremeni C2.A člen.
      
                  C2A
               
               
                  Ne glede na zahteve iz 28. člena MRS 8 mora podjetje pri prvi uporabi tega MSRP in kasneje pri prvi uporabi sprememb Naložbena podjetja tega MSRP predstaviti samo kvantitativne informacije, ki jih zahteva 28.(f) člen MRS 8, za letno obdobje neposredno pred datumom začetne uporabe tega MSRP („prvo predhodno obdobje“). Podjetje lahko te informacije predstavi tudi za tekoče obdobje ali za zgodnejša primerljiva obdobja, vendar pa tega ni zavezano storiti.
               
            V Prilogi C se dodajo C3.A–C3.F člen.
      
                  C3A
               
               
                  Podjetje na datum začetne uporabe presodi, ali je naložbeno podjetje, in sicer na osnovi dejstev in okoliščin, ki obstajajo na ta datum. Če podjetje na datum začetne uporabe sklene, da je naložbeno podjetje, namesto zahtev iz C3.B–C3.F člena uporabi zahteve iz C5.–C5.A člena.
               
            
                  C3B
               
               
                  Razen za odvisna podjetja, ki se konsolidirajo v skladu z 32. členom (za katera se uporabljajo C3. in C6. člen ali C4.–C4.C člen, odvisno od tega, kateri so ustrezni), naložbeno podjetje meri finančno naložbo v vsako odvisno podjetje po pošteni vrednosti prek poslovnega izida, kot da bi zahteve tega MSRP vedno veljale. Naložbeno podjetje prilagodi za nazaj tako letno obdobje neposredno pred datumom začetne uporabe kot lastniški kapital na začetku prvega predhodnega obdobja za kakršno koli razliko med:
                  
                              (a)
                           
                           
                              prejšnjo knjigovodsko vrednostjo odvisne družbe in
                           
                        
                              (b)
                           
                           
                              pošteno vrednostjo finančne naložbe naložbenega podjetja v odvisno družbo.
                           
                        Skupni znesek vseh prilagoditev poštene vrednosti, ki so bile prej pripoznane v drugem vseobsegajočem donosu, se prenese v preneseni poslovni izid na začetku letnega obdobja neposredno pred datumom začetne uporabe.
               
            
                  C3C
               
               
                  Pred datumom sprejetja MSRP 13 Merjenje poštene vrednosti naložbeno podjetje uporablja zneske poštenih vrednosti, ki so se prej poročali naložbenikom ali poslovodstvu, če ti zneski predstavljajo znesek, za katerega bi se lahko finančna naložba zamenjala med dobro obveščenima in voljnima strankama v transakciji, skladni z neodvisnim tržnim načelom, na datum vrednotenja.
               
            
                  C3D
               
               
                  Če merjenje finančne naložbe v odvisno podjetje v skladu s C3.B–C3.C členom ni izvedljivo (kot je opredeljeno v MRS 8), naložbeno podjetje uporabi zahteve tega MSRP na začetku prvega obdobja, za katero je uporaba C3.B–C3.C člena izvedljiva, pri čemer je to lahko tekoče obdobje. Naložbenik prilagodi za nazaj letno obdobje neposredno pred datumom začetne uporabe, razen če je začetek prvega obdobja, za katero je uporaba tega člena izvedljiva, tekoče obdobje. V tem primeru se prilagoditev lastniškega kapitala pripozna na začetku tekočega obdobja.
               
            
                  C3E
               
               
                  Če je naložbeno podjetje odtujilo ali izgubilo obvladovanje finančne naložbe v odvisno podjetje pred datumom začetne uporabe tega MSRP, mu ni treba opraviti prilagoditev prejšnjega obračunavanja za tako odvisno podjetje.
               
            
                  C3F
               
               
                  Če podjetje uporablja spremembe Naložbena podjetja za obdobje, ki je poznejše od tistega, za katero prvič uporablja MSRP 10, sklicevanja na „datum začetne uporabe“ v C3.A–C3.E členu pomenijo „začetek letnega poročevalskega obdobja, za katero se spremembe Naložbena podjetja (spremembe MSRP 10, MSRP 12 in MRS 27), izdane oktobra 2012, prvič uporabijo.“
               
            V Prilogi C se spremeni C6.A člen.
      
                  C6A
               
               
                  Ne glede na sklicevanja na letno obdobje neposredno pred datumom začetne uporabe („prvo predhodno obdobje“) v C3.B–C5.A členu lahko podjetje predstavi tudi prilagojene primerjalne informacije za katera koli predstavljena prejšnja obdobja, vendar pa tega ni zavezano storiti. Če podjetje predstavi prilagojene primerjalne informacije za katera koli prejšnja obdobja, vsa sklicevanja na „prvo predhodno obdobje“ v C3.B–C5.A členu pomenijo „prvo predstavljeno prilagojeno primerjalno obdobje“.
               
            
         Dodatek
         
            Posledične spremembe drugih standardov
         
         
            V tej prilogi so opisane spremembe drugih standardov, ki so posledica izdaje sprememb Naložbena podjetja (spremembe MSRP 10, MSRP 12 in MRS 27) s strani IASB. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati. V spremenjenih členih je novo besedilo podčrtano, izbrisano besedilo pa prečrtano.
         
         
            MSRP 1 Prva uporaba Mednarodnih standardov računovodskega poročanja
            
         
         Doda se 39.T člen.
         
                     39T
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjeni D16. in D17. člen in Priloga C ter dodani naslov in E6.–E7. člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               Spremeni se Priloga C.
         
            Ta priloga je sestavni del MSRP. Podjetje naslednje zahteve uporablja za poslovne združitve, ki jih pripozna pred datumom prehoda na MSRP. Ta priloga bi se morala uporabljati samo za poslovne združitve, ki so znotraj področja uporabe MSRP 3 Poslovne združitve.
         V Prilogi D se spremenita D16.–D17. člen.
         
                     D16
                  
                  
                     Če odvisno podjetje prvič uporabi standarde pozneje kot njegovo obvladujoče podjetje, mora odvisno podjetje v računovodskih izkazih svoja sredstva in obveznosti izmeriti bodisi po:
                     
                                 (a)
                              
                              
                                 knjigovodskih vrednostih, ki bi bile vključene v konsolidirane računovodske izkaze obvladujočega podjetja na podlagi datuma prehoda obvladujočega podjetja na MSRP, če niso bile opravljene nobene prilagoditve za postopke konsolidacije in za učinke poslovne združitve, v kateri je obvladujoče podjetje prevzelo odvisno (ta možnost ni na voljo za odvisno podjetje naložbenega podjetja, kot je opredeljeno v MSRP 10, ki se mora meriti po pošteni vrednosti prek poslovnega izida); ali
                              
                           
                                 (b)
                              
                              
                                 …
                              
                           
               
                     D17
                  
                  
                     Če podjetje prvič uporabi MSRP pozneje kot njegovo odvisno podjetje (ali pridruženo podjetje ali skupni podvig), podjetje v konsolidiranih računovodskih izkazih meri sredstva in obveznosti odvisnega podjetja (ali pridruženega podjetja ali skupnega podviga) po istih knjigovodskih vrednostih kot v računovodskih izkazih odvisnega podjetja (ali pridruženega podjetja ali skupnega podviga), po prilagoditvi za konsolidacijo in prilagoditvi obračunavanja lastniškega kapitala ter prilagoditvi za učinke poslovne združitve, v kateri je obvladujoče podjetje prevzelo odvisno podjetje. Ne glede na to zahtevo, obvladujoče podjetje, ki ni naložbeno podjetje, ne uporablja izjeme pri konsolidaciji, ki jo uporablja katero koli odvisno naložbeno podjetje. …
                  
               V Prilogi E se za E5. členom dodajo naslov in E6.–E7. člen.
         
            Naložbena podjetja
         
         
                     E6
                  
                  
                     Obvladujoče podjetje, ki prvič uporablja MSRP, presodi, ali je naložbeno podjetje, kot je opredeljeno v MSRP 10, na osnovi dejstev in okoliščin, ki obstajajo na datum prehoda na MSRP.
                  
               
                     E7
                  
                  
                     Podjetje, ki prvič uporablja MSRP in je naložbeno podjetje, kot je opredeljeno v MSRP 10, lahko uporablja prehodne določbe v C3.C–C3.D členu MSRP 10 in 18.C–18.G členu MRS 27, če so njegovi prvi računovodski izkazi v skladu z MSRP pripravljeni za letno obdobje, ki se konča 31. decembra 2014 ali pred tem datumom. Sklicevanja v navedenih členih na letno obdobje neposredno pred datumom začetne uporabe pomenijo najzgodnejše predstavljeno letno obdobje. Posledično sklicevanja v navedenih členih pomenijo datum prehoda na MSRP.
                  
               
            MSRP 3 Poslovne združitve
            
         
         Spremeni se 7. člen ter dodata 2.A in 64.G člen.
         
                     2A
                  
                  
                     Zahteve tega standarda se ne uporabljajo za prevzem finančne naložbe v odvisno podjetje, ki se mora meriti po pošteni vrednosti prek poslovnega izida, s strani naložbenega podjetja, kot je opredeljeno v MSRP 10 Konsolidirani računovodski izkazi.
                     
                  
               
                     7
                  
                  
                     Napotki v MSRP 10 se uporabijo za določitev prevzemnika …
                  
               
                     64G
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjen 7. člen in dodan 2.A člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MSRP 7 Finančni instrumenti: razkritja
            
         
         Spremeni se 3. člen in doda 44.X člen.
         
                     3
                  
                  
                     Ta MSRP uporabljajo vsa podjetja za vse vrste finančnih instrumentov, razen za:
                     
                                 (a)
                              
                              
                                 deleže v odvisnih podjetjih, pridruženih podjetjih ali skupnih podvigih, ki se obračunajo v skladu z MSRP 10 Konsolidirani računovodski izkazi, MRS 27 Ločeni računovodski izkazi ali MRS 28 Finančne naložbe v pridružena podjetja in skupne podvige. MSRP 10, MRS 27 ali MRS 28 pa v nekaterih primerih od podjetja zahtevajo ali mu dopuščajo obračunavanje deleža v odvisnem podjetju, pridruženem podjetju ali skupnem podvigu z uporabo MSRP 9; v takih primerih podjetja uporabljajo zahteve tega MSRP, za deleže, merjene po pošteni vrednosti, pa zahteve iz MSRP 13 Merjenje poštene vrednosti. Podjetja ta MSRP prav tako uporabljajo za vse izpeljane finančne instrumente, povezane z deleži v odvisnih podjetjih, pridruženih podjetjih ali skupnih podvigih, razen če izpeljan finančni instrument ustreza opredelitvi kapitalskega instrumenta iz MRS 32.
                              
                           
               
                     44X
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjen 3. člen. Podjetje navedeno spremembo uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedeno spremembo uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 7 Izkaz denarnih tokov
            
         
         Spremenita se 42.A in 42.B člen ter dodata 40.A in 58. člen.
         
                     40A
                  
                  
                     Naložbenemu podjetju, kot je opredeljeno v MSRP 10 Konsolidirani računovodski izkazi, ni treba uporabljati 40.(c) ali 40.(d) člena za finančno naložbo v odvisno podjetje, ki jo je treba meriti po pošteni vrednosti prek poslovnega izida.
                  
               
                     42A
                  
                  
                     Denarni tokovi, ki izhajajo iz sprememb lastniških deležev v odvisnem podjetju, ki ne privedejo do izgube obvladovanja, se razvrstijo kot denarni tokovi iz dejavnosti financiranja, razen če finančno naložbo v odvisno podjetje drži naložbeno podjetje, kot je opredeljeno v MSRP 10, in jo je treba meriti po pošteni vrednosti prek poslovnega izida.
                  
               
                     42B
                  
                  
                     Spremembe lastniških deležev v odvisnem podjetju, ki ne privedejo do izgube obvladovanja, kot je naknaden nakup ali prodaja kapitalskih instrumentov odvisnega podjetja s strani obvladujočega podjetja, se obračunajo kot transakcije z lastniškim kapitalom (glej MSRP 10, razen če finančno naložbo v odvisno podjetje drži naložbeno podjetje in jo je treba meriti po pošteni vrednosti prek poslovnega izida). Skladno s tem se nastali denarni tokovi razvrstijo na enak način kot druge transakcije z lastniki, opisane v 17. členu.
                  
               
                     58
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjena 42.A in 42.B člen ter dodan 40.A člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 12 Davek iz dobička
            
         
         Spremenita se 58. in 68.C člen ter doda 98.C člen.
         
                     58
                  
                  
                     Odmerjeni in odloženi davek se morata pripoznati kot prihodek ali kot odhodek ter se vključiti v poslovni izid v obdobju, razen če davek izvira iz:
                     
                                 (a)
                              
                              
                                 …
                              
                           
                                 (b)
                              
                              
                                 poslovne združitve (razen iz prevzema odvisnega podjetja, ki ga je treba meriti po pošteni vrednosti prek poslovnega izida, s strani naložbenega podjetja, kot je opredeljeno v MSRP 10 Konsolidirani računovodski izkazi (glej 66. do 68. člen)).
                              
                           
               
                     68C
                  
                  
                     Kot je navedeno v členu 68A, se lahko znesek davčne olajšave (ali ocenjene bodoče davčne olajšave, merjene v skladu s členom 68B) razlikuje od povezanih kumulativnih odhodkov zaslužka. 58. člen standarda zahteva, da se odmerjeni in odloženi davek pripoznata kot prihodek ali odhodek in vključita v izkaz poslovnega izida za obdobje, razen če davek izvira iz (a) transakcije ali drugega poslovnega dogodka, ki je pripoznan izven poslovnega izida v istem ali drugem obdobju, ali (b) poslovne združitve (razen iz prevzema odvisnega podjetja, ki ga je treba meriti po pošteni vrednosti prek poslovnega izida, s strani naložbenega podjetja). Če znesek davčne olajšave (ali ocenjene prihodnje davčne olajšave) presega znesek povezanih kumulativnih odhodkov za plače, to kaže, da se davčna olajšava ne nanaša samo na odhodke za plače, temveč tudi na postavko lastniškega kapitala. V tem primeru je treba presežek povezanega odmerjenega ali odloženega davka pripoznati neposredno v lastniškem kapitalu.
                  
               
                     98C
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjena 58. in 68.C člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 24 Razkrivanje povezanih strank
            
         
         Spremenita se 4. in 9. člen ter doda 28.B člen.
         
                     4
                  
                  
                     Transakcije in neporavnane obveznosti povezanih strank z drugimi podjetji v skupini se razkrijejo v računovodskih izkazih posameznega podjetja. Transakcije in neporavnane obveznosti med povezanimi strankami znotraj skupine, razen tistih med naložbenim podjetjem in njegovimi odvisnimi podjetji, merjenih po pošteni vrednosti prek poslovnega izida, se ne vključijo v konsolidirane računovodske izkaze skupine podjetij.
                  
               
                     
                        9
                     
                  
                  
                     Pojmi „obvladovanje“, „naložbeno podjetje“, „skupno obvladovanje“ in „pomemben vpliv“ so opredeljeni v MSRP 10, MSRP 11 Skupni aranžmaji in MRS 28 Finančne naložbe v pridružena podjetja in skupne podvige ter se v tem standardu uporabljajo v smislu iz navedenih MSRP.
                  
               
                     28B
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjena 4. in 9. člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 32 Finančni instrumenti: predstavljanje
            
         
         Spremeni se 4. člen in doda 97.N člen.
         
                     4
                  
                  
                     Ta standard morajo uporabljati vsa podjetja za vse vrste finančnih instrumentov, razen za:
                     
                                 (a)
                              
                              
                                 deleže v odvisnih podjetjih, pridruženih podjetjih ali skupnih podvigih, ki se obračunajo v skladu z MSRP 10 Konsolidirani računovodski izkazi, MRS 27 Ločeni računovodski izkazi ali MRS 28 Finančne naložbe v pridružena podjetja in skupne podvige. MSRP 10, MRS 27 ali MRS 28 pa v nekaterih primerih od podjetja zahtevajo ali mu dopuščajo obračunavanje deleža v odvisnem podjetju, pridruženem podjetju ali skupnem podvigu z uporabo MSRP 9; v teh primerih veljajo za podjetje zahteve iz tega standarda. Podjetja morajo uporabljati ta standard tudi za vse izpeljane finančne instrumente, povezane z deleži v odvisnih podjetjih, pridruženih podjetjih ali v skupnih podvigih.
                              
                           
               
                     97N
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjen 4. člen. Podjetje navedeno spremembo uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedeno spremembo uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 34 Medletno računovodsko poročanje
            
         
         Spremeni se 16.A člen in doda 54. člen. Novo besedilo je podčrtano.
         
                     16A
                  
                  
                     Poleg razkritja pomembnih dogodkov in transakcij v skladu s 15.–15.C členom mora podjetje v pojasnila vmesnih računovodskih izkazov vključiti naslednje informacije, če te niso razkrite drugje v vmesnem računovodskem poročilu. Informacije je treba običajno sporočiti za poslovno leto do zadevnega datuma.
                     
                                 (a)
                              
                              
                                 …
                              
                           
                                 (k)
                              
                              
                                 za podjetja, ki postanejo ali prenehajo biti naložbena podjetja, kot je opredeljeno v MSRP 10 Konsolidirani računovodski izkazi, razkritja iz 9.B člena MSRP 12 Razkritje deležev v drugih podjetjih.
                                 
                              
                           
               
                     54
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, dodan 16.A člen. Podjetje navedeno spremembo uporablja za letna obdobja, ki se začnejo 1. januarja 2014. Uporaba sprememb Naložbena podjetja pred tem datumom je dovoljena. Če podjetje navedeno spremembo uporabi pred tem datumom, vse spremembe, vključene v Naložbena podjetja, uporablja hkrati.
                  
               
            MRS 39 Finančni instrumenti: pripoznavanje in merjenje
            
         
         Spremenita se 2. in 80. člen ter doda 103.R člen.
         
                     2
                  
                  
                     Ta standard morajo uporabljati vsa podjetja za vse vrste finančnih instrumentov, razen za:
                     
                                 (a)
                              
                              
                                 deleže v odvisnih podjetjih, pridruženih podjetjih in skupnih podvigih, ki se obračunavajo v skladu z MSRP 10 Konsolidirani računovodski izkazi, MRS 27 Ločeni računovodski izkazi ali MRS 28 Finančne naložbe v pridružena podjetja in skupne podvige. MSRP 10, MRS 27 ali MRS 28 pa v nekaterih primerih od podjetja zahtevajo ali mu dopuščajo obračunavanje deleža v odvisnem podjetju, pridruženem podjetju ali skupnem podvigu v skladu z nekaterimi ali vsemi zahtevami tega standarda. Podjetja morajo ta standard uporabljati tudi za izpeljane finančne instrumente na deleže v odvisnem podjetju, pridruženem podjetju ali skupnem podvigu, razen če izpeljan finančni instrument ustreza opredelitvi kapitalskega instrumenta podjetja po MRS 32 Finančni instrumenti: Predstavljanje.
                              
                           
                                 (b)
                              
                              
                                 …
                              
                           
                                 (g)
                              
                              
                                 katero koli terminsko pogodbo med prevzemnikom in delničarjem, ki prodaja, o nakupu ali prodaji prevzetega podjetja, ki bo na prihodnji datum prevzema privedla do poslovne združitve v okviru področja uporabe MSRP 3 Poslovne združitve. Veljavnost terminske pogodbe ne sme biti daljša od razumnega obdobja, ki je navadno potrebno za pridobitev morebitnih dovoljenj in dokončanje transakcije.
                              
                           
               
                     80
                  
                  
                     … Iz tega sledi, da se obračunavanje varovanja pred tveganji lahko uporablja za transakcije med podjetji v isti skupini le v posameznih ali ločenih računovodskih izkazih teh podjetij in ne v konsolidiranih računovodskih izkazih skupine, razen v konsolidiranih računovodskih izkazih naložbenega podjetja, kot je opredeljeno v MSRP 10, kjer transakcije med naložbenim podjetjem in njegovimi odvisnimi podjetji, merjene po pošteni vrednosti prek poslovnega izida, ne bodo izključene iz konsolidiranih računovodskih izkazov. …
                  
               
                     103R
                  
                  
                     
                        Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjena 2. in 80. člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba sprememb Naložbena podjetja pred tem datumom je dovoljena. Če podjetje navedene spremembe uporabi pred tem datumom, vse spremembe, vključene v Naložbena podjetja, uporablja hkrati.
                  
               
      
         Spremembe MSRP 12 Razkritje deležev v drugih podjetjih
         
      
      Spremeni se 2. člen.
      
                  2
               
               
                  Za doseganje cilja iz 1. člena mora podjetje razkriti:
                  
                              (a)
                           
                           
                              pomembne presoje in predpostavke, ki jih je oblikovalo pri določitvi:
                              
                                          (i)
                                       
                                       
                                          vrste svojega deleža v drugem podjetju ali aranžmaju;
                                       
                                    
                                          (ii)
                                       
                                       
                                          vrste skupnega aranžmaja, v katerem ima delež (7.–9. člen);
                                       
                                    
                                          (iii)
                                       
                                       
                                          da ustreza opredelitvi naložbenega podjetja, če je potrebno (9.A člen); in
                                       
                                    
                        
                              (b)
                           
                           
                              …
                           
                        
            Za 9. členom se dodajo naslov in 9.A–9.B člen.
      
         Status naložbenega podjetja
      
      
                  
                     9A
                  
               
               
                  Ko obvladujoče podjetje določi, da je naložbeno podjetje v skladu s 27. členom MSRP 10, razkrije informacije o pomembnih presojah in predpostavkah, ki jih je oblikovalo pri določitvi, da je naložbeno podjetje. Če naložbeno podjetje nima ene ali več tipičnih značilnosti naložbenega podjetja (glej 28. člen MSRP 10), razkrije razloge, zaradi katerih je sklenilo, da je kljub temu naložbeno podjetje.
               
            
                  9B
               
               
                  Ko podjetje postane ali preneha biti naložbeno podjetje, razkrije spremembo statusa naložbenega podjetja in razloge za spremembo. Poleg tega podjetje, ki postane naložbeno podjetje, razkrije učinke spremembe statusa na računovodske izkaze za predstavljeno obdobje, vključno s:
                  
                              (a)
                           
                           
                              skupno pošteno vrednostjo odvisnih podjetij, ki jih je prenehalo konsolidirati, na datum spremembe statusa;
                           
                        
                              (b)
                           
                           
                              skupnim morebitnim dobičkom ali izgubo, izračunanima v skladu z B101. členom MSRP 10; in
                           
                        
                              (c)
                           
                           
                              vrstično(-imi) postavko(-ami) v poslovnem izidu, v katerem(-ih) so pripoznani dobički ali izgube (če niso predstavljeni ločeno).
                           
                        
            Za 19. členom se dodajo naslov in 19.A–19.G člen.
      DELEŽI V NEKONSOLIDIRANIH ODVISNIH PODJETJIH (NALOŽBENA PODJETJA)
      
                  19A
               
               
                  Naložbeno podjetje, ki mora v skladu z MSRP 10 uporabljati izjemo pri konsolidaciji in namesto tega finančno naložbo v odvisno podjetje obračunavati po pošteni vrednosti prek poslovnega izida, to dejstvo razkrije.
               
            
                  19B
               
               
                  Naložbeno podjetje za vsako nekonsolidirano odvisno podjetje razkrije:
                  
                              (a)
                           
                           
                              naziv odvisnega podjetja;
                           
                        
                              (b)
                           
                           
                              glavni kraj poslovanja (in državo registracije, če se razlikuje od glavnega kraja poslovanja) odvisnega podjetja; in
                           
                        
                              (c)
                           
                           
                              delež lastniškega deleža, ki ga ima naložbeno podjetje, in delež njegovih glasovalnih pravic, če je ta drugačen.
                           
                        
            
                  19C
               
               
                  Če je naložbeno podjetje obvladujoče podjetje drugega naložbenega podjetja, obvladujoče podjetje zagotovi tudi razkritja iz 19.B(a)–(c) člena za naložbe, ki jih obvladuje njegovo odvisno naložbeno podjetje. Razkritje se lahko zagotovi tako, da se v računovodske izkaze obvladujočega podjetja vključijo računovodski izkazi odvisnega podjetja (ali podjetij), ki vsebujejo zgornje informacije.
               
            
                  19D
               
               
                  Naložbeno podjetje razkrije:
                  
                              (a)
                           
                           
                              naravo in obseg vseh pomembnejših omejitev (na primer takšnih, ki izhajajo iz sporazumov o najemu posojil, regulativnih zahtev ali pogodbenih sporazumov) v zvezi s sposobnostjo nekonsolidiranega odvisnega podjetja, da prenese finančna sredstva na naložbeno podjetje v obliki denarnih dividend ali da odplača posojila ali predujme, ki jih je nekonsolidiranemu odvisnemu podjetju dalo naložbeno podjetje; in
                           
                        
                              (b)
                           
                           
                              vse tekoče obveze ali namere o zagotavljanju finančne ali druge podpore nekonsolidiranemu odvisnemu podjetju, vključno z obvezami in namerami o pomoči odvisnemu podjetju pri pridobivanju finančne podpore.
                           
                        
            
                  19E
               
               
                  Če je v poročevalskem obdobju naložbeno podjetje ali katero koli od njegovih odvisnih podjetij, brez da bi bilo k temu pogodbeno zavezano, zagotovilo finančno podporo ali drugo vrsto podpore nekonsolidiranemu odvisnemu podjetju (na primer z nakupom sredstev odvisnega podjetja ali instrumentov, ki jih je izdalo, ali s pomočjo odvisnemu podjetju pri pridobivanju finančne podpore), podjetje razkrije:
                  
                              (a)
                           
                           
                              vrsto in znesek podpore, zagotovljene vsakemu nekonsolidiranemu odvisnemu podjetju; in
                           
                        
                              (b)
                           
                           
                              razloge za zagotovitev podpore.
                           
                        
            
                  19F
               
               
                  Naložbeno podjetje razkrije pogoje vseh pogodbenih sporazumov, ki bi lahko od podjetja ali njegovih nekonsolidiranih odvisnih podjetij zahtevali, da nekonsolidiranemu obvladovanemu strukturiranemu podjetju zagotovijo finančno podporo, vključno z dogodki ali okoliščinami, ki bi poročajoče podjetje lahko izpostavili izgubi (na primer likvidnostni sporazumi ali sprožilci spremembe bonitetne ocene, povezani z obveznostmi nakupa sredstev strukturiranega podjetja ali zagotovitve finančne podpore).
               
            
                  19G
               
               
                  Če je v poročevalskem obdobju naložbeno podjetje ali katero koli od njegovih odvisnih podjetij, brez da bi bilo k temu pogodbeno zavezano, zagotovilo finančno podporo ali drugo vrsto podpore nekonsolidiranemu, strukturiranemu podjetju, ki ga naložbeno podjetje ni obvladovalo, in če je taka podpora privedla do obvladovanja strukturiranega podjetja s strani naložbenega podjetja, naložbeno podjetje z razkritjem obrazloži zadevne dejavnike, ki so privedli do odločitve o zagotovitvi take podpore.
               
            Za 21. členom se doda 21.A člen.
      
                  21A
               
               
                  Naložbenemu podjetju ni treba zagotoviti razkritij, ki se zahtevajo v 21.(b)–21.(c) členu.
               
            Za 25. členom se doda 25.A člen.
      
                  25A
               
               
                  Naložbenemu podjetju ni treba zagotoviti razkritij, ki se zahtevajo v 24. členu, za nekonsolidirano strukturirano podjetje, ki ga obvladuje in za katerega predstavi razkritja, ki se zahtevajo v 19.A–19.G členu.
               
            V Prilogi A se doda izraz.
      Naslednji izrazi so opredeljeni v MRS 27 (kakor je bil spremenjen leta 2011), MRS 28 (kakor je bil spremenjen leta 2011), MSRP 10 in MSRP 11 Skupni aranžmaji ter se v tem MSRP uporabljajo v smislu iz navedenih MSRP:
      
                  —
               
               
                  pridruženo podjetje
               
            
                  —
               
               
                  konsolidirani računovodski izkazi
               
            
                  —
               
               
                  obvladovanje podjetja
               
            
                  —
               
               
                  kapitalska metoda
               
            
                  —
               
               
                  skupina
               
            
                  —
               
               
                  naložbeno podjetje
               
            
                  —
               
               
                  skupni aranžma
               
            
                  —
               
               
                  …
               
            V Prilogi C se doda C1.B člen.
      
                  C1B
               
               
                  
                     Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjena 2. člen in Priloga A ter dodani 9.A–9.B, 19.A–19.G, 21.A in 25.A člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba pred tem datumom je dovoljena. Če podjetje navedene spremembe uporabi pred tem datumom, to razkrije in vse spremembe, vključene v Naložbena podjetja, uporablja hkrati.
               
            
         Spremembe MRS 27 Ločeni računovodski izkazi
         
      
      Spremenita se 5. in 6. člen.
      
                  5
               
               
                  Naslednji izrazi so opredeljeni v Prilogi A k MSRP 10 Konsolidirani računovodski izkazi, Prilogi A k MSRP 11 Skupni aranžmaji in 3. členu MRS 28 Finančne naložbe v pridružena podjetja in skupne podvige:
                  
                              —
                           
                           
                              pridruženo podjetje
                           
                        
                              —
                           
                           
                              obvladovanje podjetja, v katero se naloži
                           
                        
                              —
                           
                           
                              skupina
                           
                        
                              —
                           
                           
                              naložbeno podjetje
                           
                        
                              —
                           
                           
                              skupno obvladovanje
                           
                        
                              —
                           
                           
                              …
                           
                        
            
                  6
               
               
                  Ločeni računovodski izkazi so izkazi, pripravljeni poleg konsolidiranih računovodskih izkazov ali poleg računovodskih izkazov, v katerih so finančne naložbe v pridružena podjetja ali skupne podvige obračunane z uporabo kapitalske metode, razen v primerih iz 8.–8.A člena. Ločeni računovodski izkazi so tem računovodskim izkazom lahko priloženi ali jih spremljajo ali pa ne.
               
            Za 8. členom se doda 8.A člen.
      
                  8A
               
               
                  Naložbeno podjetje, ki mora v celotnem tekočem obdobju in vseh primerjalnih obdobjih, ki jih predstavi, uporabljati izjemo pri konsolidaciji za vsa svoja odvisna podjetja v skladu z 31. členom MSRP 10, ločene računovodske izkaze predstavi kot svoje edine računovodske izkaze.
               
            Za 11. členom se dodajo 11.A–11.B člen.
      
                  11A
               
               
                  Če mora obvladujoče podjetje v skladu z 31. členom MSRP 10 svojo finančno naložbo v odvisno podjetje meriti po pošteni vrednosti prek poslovnega izida v skladu z MSRP 9, finančno naložbo v odvisno podjetje na enak način obračunava tudi v svojih ločenih računovodskih izkazih.
               
            
                  11B
               
               
                  Ko obvladujoče podjetje preneha biti naložbeno podjetje ali postane naložbeno podjetje, spremembo statusa obračunava od datuma, ko je do nje prišlo, kot sledi:
                  
                              (a)
                           
                           
                              ko podjetje preneha biti naložbeno podjetje, v skladu s členom 10:
                              
                                          (i)
                                       
                                       
                                          finančno naložbo v odvisno podjetje obračunava po nabavni vrednosti. Poštena vrednost odvisnega podjetja na datum spremembe statusa se uporablja kot predpostavljena vrednost na ta datum; ali
                                       
                                    
                                          (ii)
                                       
                                       
                                          finančno naložbo v odvisno podjetje še naprej obračunava v skladu z MSRP 9.
                                       
                                    
                        
                              (b)
                           
                           
                              ko podjetje postane naložbeno podjetje, obračunava finančno naložbo v odvisno podjetje po pošteni vrednosti prek poslovnega izida v skladu z MSRP 9. Razlika med prejšnjo knjigovodsko vrednostjo odvisnega podjetja in njegovo pošteno vrednostjo na datum spremembe statusa naložbenika se pripozna kot dobiček ali izguba v poslovnem izidu. Skupni znesek vseh prilagoditev poštene vrednosti, ki so bile prej v zvezi z navedenimi odvisnimi podjetji pripoznane v drugem vseobsegajočem donosu, se obravnava, kot da bi naložbeno podjetje navedena odvisna podjetja odtujilo na datum spremembe statusa.
                           
                        
            Za 16. členom se doda 16.A člen.
      
                  
                     16A
                  
               
               
                  
                     Kadar naložbeno podjetje, ki je obvladujoče podjetje (vendar ni obvladujoče podjetje iz 16. člena), v skladu z 8.A členom pripravlja ločene računovodske izkaze kot svoje edine računovodske izkaze, to dejstvo razkrije. Naložbeno podjetje prav tako predstavi razkritja, povezana z naložbenimi podjetji, ki jih zahteva MSRP 12 Razkritje deležev v drugih podjetjih
                     .
               
            Spremeni se 17. člen.
      
                  
                     17
                  
               
               
                  Kadar obvladujoče podjetje (ki ni obvladujoče podjetje iz 16.-16.A člena) ali naložbenik s skupnim obvladovanjem podjetja, v katero naloži, ali s pomembnim vplivom nad tem podjetjem pripravi ločene računovodske izkaze, obvladujoče podjetje ali naložbenik navede računovodske izkaze, pripravljene v skladu z MSRP 10, MSRP 11 ali MRS 28 (kakor je bil spremenjen leta 2011), na katere se nanašajo. Obvladujoče podjetje ali naložbenik mora v svojih ločenih računovodskih izkazih razkriti tudi:
                  
                              
                                 (a)
                              
                           
                           
                              
                                 …
                              
                           
                        
            Spremeni se 18. člen.
      
                  18
               
               
                  … Če podjetje uporablja ta standard prej, mora to razkriti ter hkrati uporabljati MSRP 10, MSRP 11, MSRP 12 in MRS 28 (kakor je bil spremenjen leta 2011).
               
            Za 18. členom se dodajo 18.A–18.I člen.
      
                  18A
               
               
                  
                     Naložbena podjetja (spremembe MSRP 10, MSRP 12 in MRS 27), izdano oktobra 2012, spremenjeni 5., 6., 17. in 18. člen ter dodani 8.A, 11.A–11.B, 16.A in 18.B–18.I člen. Podjetje navedene spremembe uporablja za letna obdobja, ki se začnejo 1. januarja 2014 ali pozneje. Uporaba pred tem datumom je dovoljena. Če podjetje navedene spremembe uporabi pred tem datumom, to razkrije in vse spremembe, vključene v Naložbena podjetja, uporablja hkrati.
               
            
                  18B
               
               
                  Če na datum začetne uporabe sprememb Naložbena podjetja (ki je za namene tega MSRP začetek letnega poročevalskega obdobja, za katero se navedene spremembe prvič uporabljajo) obvladujoče podjetje sklene, da je naložbeno podjetje, za svojo finančno naložbo v odvisno podjetje uporablja 18.C–18.I člen.
               
            
                  18C
               
               
                  Na datum začetne uporabe naložbeno podjetje, ki je finančno naložbo v odvisno podjetje prej merilo po nabavni vrednosti, namesto tega finančno naložbo meri po pošteni vrednosti prek poslovnega izida, kot da bi zahteve tega MSRP vedno veljale. Naložbeno podjetje prilagodi za nazaj letno obdobje neposredno pred datumom začetne uporabe in preneseni poslovni izid na začetku prvega predhodnega obdobja prilagodi za kakršno koli razliko med:
                  
                              (a)
                           
                           
                              prejšnjo knjigovodsko vrednostjo finančne naložbe in
                           
                        
                              (b)
                           
                           
                              pošteno vrednostjo naložbenikove finančne naložbe v odvisno družbo.
                           
                        
            
                  18D
               
               
                  Na datum začetne uporabe naložbeno podjetje, ki je finančno naložbo v odvisno podjetje prej merilo po pošteni vrednosti prek drugega vseobsegajočega donosa, to finančno naložbo še naprej meri po pošteni vrednosti. Skupni znesek vseh prilagoditev poštene vrednosti, ki so bile prej pripoznane v drugem vseobsegajočem donosu, se prenese v preneseni poslovni izid na začetku letnega obdobja neposredno pred datumom začetne uporabe.
               
            
                  18E
               
               
                  Na datum začetne uporabe naložbeno podjetje ne opravi nobenih prilagoditev prejšnjega obračunavanja deleža v odvisni družbi, za katerega je prej izbralo merjenje po pošteni vrednosti prek poslovnega izida v skladu z MSRP 9, kot je dovoljeno v 10. členu.
               
            
                  18F
               
               
                  Pred datumom sprejetja MSRP 13 Merjenje poštene vrednosti naložbeno podjetje uporablja zneske poštenih vrednosti, ki so se prej poročali vlagateljem ali poslovodstvu, če ti zneski predstavljajo znesek, za katerega bi se lahko naložba zamenjala med dobro obveščenima in voljnima strankama v transakciji, skladni z neodvisnim tržnim načelom, na datum vrednotenja.
               
            
                  18G
               
               
                  Če merjenje finančne naložbe v odvisno podjetje v skladu z 18.C–18.F členom ni izvedljivo (kot je opredeljeno v MRS 8 Računovodske usmeritve, spremembe računovodskih ocen in napake), naložbeno podjetje uporabi zahteve tega MSRP na začetku prvega obdobja, za katero je uporaba 18.C–18.F člena izvedljiva, pri čemer je to lahko tekoče obdobje. Naložbenik prilagodi za nazaj letno obdobje neposredno pred datumom začetne uporabe, razen če je začetek prvega obdobja, za katero je uporaba tega člena izvedljiva, tekoče obdobje. Če je datum, ko je merjenje poštene vrednosti odvisnega podjetja za naložbeno podjetje izvedljivo, zgodnejši od začetka prvega predhodnega obdobja, naložbenik prilagodi lastniški kapital na začetku prvega predhodnega obdobja za kakršno koli razliko med:
                  
                              (a)
                           
                           
                              prejšnjo knjigovodsko vrednostjo finančne naložbe in
                           
                        
                              (b)
                           
                           
                              pošteno vrednostjo naložbenikove finančne naložbe v odvisno družbo.
                           
                        Če je prvo obdobje, za katero je uporaba tega člena izvedljiva, tekoče obdobje, se prilagoditev lastniškega kapitala pripozna na začetku tekočega obdobja.
               
            
                  18H
               
               
                  Če je naložbeno podjetje odtujilo ali izgubilo obvladovanje finančne naložbe v odvisno podjetje pred datumom začetne uporabe sprememb Naložbena podjetja, mu ni treba opraviti prilagoditev prejšnjega obračunavanja za tako finančno naložbo.
               
            
                  18I
               
               
                  Ne glede na sklicevanja na letno obdobje neposredno pred datumom začetne uporabe („prvo predhodno obdobje“) v 18.C–18.G členu lahko podjetje predstavi tudi prilagojene primerjalne informacije za katera koli predstavljena prejšnja obdobja, vendar pa tega ni zavezano storiti. Če podjetje predstavi prilagojene primerjalne informacije za katera koli prejšnja obdobja, vsa sklicevanja na „prvo predhodno obdobje“ v 18.C–18.G pomenijo „prvo predstavljeno prilagojeno primerjalno obdobje“. Če podjetje predstavi neprilagojene primerjalne informacije za katerokoli prejšnje obdobje, jasno opredeli informacije, ki niso bile prilagojene, navede, da so bile pripravljene na drugačni podlagi, in razloži to podlago.
               
            
         (1)  C7. člen MSRP 10 Konsolidirani računovodski izkazi navaja: „Če podjetje uporablja ta MSRP, vendar še ne uporablja MSRP 9, v tem MSRP vsako sklicevanje na MSRP 9 pomeni sklicevanje na MRS 39 Finančni instrumenti: pripoznavanje in merjenje.“